CELEX: 32011L0031
Language: da
Date: 2011-03-07 00:00:00
Title: Kommissionens direktiv 2011/31/EU af 7. marts 2011 om ændring af Rådets direktiv 91/414/EØF for så vidt angår en begrænsning i anvendelsen af aktivstoffet pirimiphos-methyl  EØS-relevant tekst

8.3.2011   
            
            
               DA
            
            
               Den Europæiske Unions Tidende
            
            
               L 61/18
            
         KOMMISSIONENS DIREKTIV 2011/31/EU
   af 7. marts 2011
   om ændring af Rådets direktiv 91/414/EØF for så vidt angår en begrænsning i anvendelsen af aktivstoffet pirimiphos-methyl
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 1, og
   ud fra følgende betragtninger:
   
               (1)
            
            
               I henhold til artikel 5, stk. 5, i direktiv 91/414/EØF kan optagelsen af et stof i direktivets bilag I til enhver tid tages op til revision, hvis der er tegn på, at de i artiklens stk. 1 og 2 omhandlede kriterier ikke længere er opfyldt.
            
         
               (2)
            
            
               Ved Kommissionens direktiv 2007/52/EF (2) blev pirimiphos-methyl optaget som aktivstof i bilag I til direktiv 91/414//EØF. Ifølge de særlige bestemmelser vedrørende det pågældende aktivstof skulle anmelderen dog fremlægge yderligere undersøgelser for at bekræfte vurderingen af brugernes eksponering.
            
         
               (3)
            
            
               Den 22. september 2009 forelagde anmelderen disse undersøgelser for Det Forenede Kongerige, der blev udpeget som rapporterende medlemsstat ved Kommissionens forordning (EF) nr. 451/2000 (3).
            
         
               (4)
            
            
               Det Forenede Kongerige har evalueret undersøgelserne og forelagde den 25. februar 2010 Kommissionen et tillæg til udkastet til vurderingsrapport, der blev rundsendt med henblik på, at de øvrige medlemsstater, Den Europæiske Fødevaresikkerhedsautoritet (EFSA) og anmelderen kunne fremsætte bemærkninger hertil. Tillægget er under hensyntagen til udkastet til vurderingsrapport blevet behandlet af medlemsstaterne og Kommissionen i Den Stående Komité for Fødevarekæden og Dyresundhed, og behandlingen blev afsluttet den 28. januar 2011 med en ændret udgave af Kommissionens reviderede vurderingsrapport om pirimiphos-methyl af 16. marts 2007.
            
         
               (5)
            
            
               De undersøgelser, der indgik i den reviderede vurderingsrapport, som blev færdigbehandlet den 28. januar 2011, viser, at risikoen for brugerne ikke er acceptabel, når der anvendes bærbart udstyr.
            
         
               (6)
            
            
               På grundlag af udkastet til vurderingsrapport, tillægget og de bemærkninger, der er fremsat af medlemsstaterne, EFSA og anmelderen, gælder den konklusion stadig, at plantebeskyttelsesmidler, der indeholder pirimiphos-methyl, kan forventes generelt at opfylde kravene i artikel 5, stk. 1, litra a) og b), i direktiv 91/414/EØF, især med hensyn til de anvendelsesformål, der er undersøgt og udførligt beskrevet i Kommissionens reviderede vurderingsrapport. Det er dog nødvendigt at fastsætte visse restriktioner for optagelsen af pirimiphos-methyl i bilag I, idet bærbart udstyr ikke tillades.
            
         
               (7)
            
            
               Direktiv 91/414/EØF bør derfor ændres i overensstemmelse hermed.
            
         
               (8)
            
            
               Foranstaltningerne i dette direktiv er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DETTE DIREKTIV:
   Artikel 1
   Bilag I til direktiv 91/414/EØF ændres som angivet i bilaget til nærværende direktiv.
   Artikel 2
   Medlemsstaterne vedtager og offentliggør senest den 31. oktober 2011 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse love og bestemmelser med en sammenligningstabel, som viser sammenhængen mellem de pågældende love og bestemmelser og dette direktiv.
   De anvender disse love og bestemmelser fra den 1. november 2011.
   Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   Artikel 3
   Om nødvendigt ændrer eller tilbagekalder medlemsstaterne i henhold til direktiv 91/414/EØF senest den 31. oktober 2011 eksisterende godkendelser af plantebeskyttelsesmidler, der indeholder pirimiphos-methyl som aktivstof.
   Artikel 4
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 5
   Dette direktiv er rettet til medlemsstaterne.
   
      Udfærdiget i Bruxelles, den 7. marts 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 230 af 19.8.1991, s. 1.
   
      (2)  EUT L 214 af 17.8.2007, s. 3.
   
      (3)  EFT L 55 af 29.2.2000, s. 25.
   
      BILAG
      I bilag I til direktiv 91/414/EØF affattes række 162 således:
      
         
                     »162
                  
                  
                     Pirimiphos-methyl
                     CAS-nr.: 29232-93-7
                     CIPAC-nr.: 239
                  
                  
                     
                        O-2-diethylamino-6-methylpyrimidin-4-yl
                     
                        O,O- dimethylphosphorthioat
                  
                  
                     > 880 g/kg
                  
                  
                     1.10.2007
                  
                  
                     30.9.2017
                  
                  
                     DEL A
                     Må kun tillades anvendt som insekticid i oplagringsrum efter høst.
                     Bærbart udstyr må ikke tillades.
                     DEL B
                     Ved vurdering af anmodninger om godkendelse af plantebeskyttelsesmidler, der indeholder pirimiphos-methyl, til andre anvendelsesformål end med automatiserede systemer i tomme oplagringsrum til korn skal medlemsstaterne være særligt opmærksomme på kriterierne i artikel 4, stk. 1, litra b), ligesom de skal sikre, at de nødvendige data og oplysninger er fremlagt, inden en sådan godkendelse gives.
                     Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om pirimiphos-methyl, særlig tillæg I og II, som færdigbehandlet i Den Stående Komité for Fødevarekæden og Dyresundhed den 16. marts 2007.
                     Ved denne samlede vurdering skal medlemsstaterne:
                     
                                 —
                              
                              
                                 være særligt opmærksomme på brugernes sikkerhed. De godkendte anvendelsesbetingelser skal foreskrive anvendelse af personlige værnemidler, herunder åndedrætsværn, og risikobegrænsende foranstaltninger til at reducere eksponeringen
                              
                           
                                 —
                              
                              
                                 være særligt opmærksomme på forbrugernes eksponering via kosten med henblik på fremtidige ændringer af maksimalgrænseværdierne for restkoncentrationer.«